[pic] | KOMISIJA EVROPSKIH SKUPNOSTI |

Bruselj, 3.10.2007

SEC(2007) 1245

DELOVNI DOKUMENT SLUŽB KOMISIJE Spremni dokument k

predlogu UREDBE EVROPSKEGA PARLAMENTA IN SVETA o zaščiti pešcev in drugih izpostavljenih udeležencev v cestnem prometu Povzetek ocene učinka {COM(2007)560 končSEC(2007)1244}

Direktiva 2003/102/ES[1] Evropskega parlamenta in Sveta z dne 17. novembra 2003 se nanaša na zaščito pešcev in drugih izpostavljenih udeležencev v cestnem prometu pred in v primeru trčenja z motornim vozilom. Pri sprejemanju te direktive sta Svet in Evropski parlament priznala potrebo po natančni preučitvi izvedljivosti zahtev, uvedenih v okviru faze II.

V skladu z zahtevami iz člena 5 obstoječe direktive je študija izvedljivosti pokazala, da sedanje zahteve v okviru faze II, ki se izteče 2010, niso tehnično izvedljive. Študija je prav tako preučila možno uporabo aktivnih varnostnih sistemov, ki bi lahko bili na voljo za uporabo v zahtevanem časovnem načrtu. Ob upoštevanju tega je bila uporaba sistema pomoči pri zaviranju opredeljena kot ustrezna tehnologija za takojšnjo uporabo.

Da bi obravnavali pomisleke glede tehnične izvedljivosti zahtev za fazo II, je bilo za nadaljnjo preučitev opredeljenih pet možnosti. Vendar vse niso v skladu z zahtevami iz člena 5(1), na podlagi katerih morajo te možnosti zagotoviti, da so spremenjene zahteve „vsaj enakovredne ravni dejanske učinkovitosti“. Te možnosti so naslednje:

- v tem trenutku se ne sprejmejo nobeni ukrepi glede zahtev, po možnosti se odloži datum uporabe, da se omogoči nadaljnji napredek in nadaljnje spremljanje tehničnega napredka z možnostjo poznejše spremembe obstoječe direktive,

- sprejmejo se spremembe k pasivnim varnostnim zahtevam faze II v skladu s predlogom industrije za zagotavljanje izvedljivosti,

- sprejmejo se majhne spremembe k pasivnim varnostnim zahtevam faze II v skladu s predlogi, ki jih je med pripravo študije izvedljivosti prvotno podal zunanji svetovalec,

- sprejmejo se znatnejše spremembe k pasivnim varnostnim zahtevam faze II v skladu z rezultati zaključene študije o izvedljivosti faze II,

- sprejmejo se spremembe k pasivnim varnostnim zahtevam faze II v skladu z rezultati zaključene študije o izvedljivosti faze II, prav tako pa se zahteva uporaba dodatnih aktivnih varnostnih sistemov, da se prepreči znižanje ravni zagotovljene varnosti.

Komisija meni, da je najprimernejša peta možnost, saj je izvedljiva in zagotavlja enako ali boljšo raven varnosti glede na trenutni predlog.

Zato in kot je predvideno v Sporočilu Komisije o CARS 21[2], novi predlog predvideva kombinacijo aktivne in pasivne varnosti ter zlasti, da morajo biti vsa zadevna vozila opremljena s sistemom pomoči pri zaviranju. Takšen sistem, če je pritrjen na vozilo, lahko znatno zmanjša zaviralno pot vozila v izrednih razmerah, kar pomeni, da lahko vozilo trči v pešca pri veliko nižji hitrosti ali se mu v celoti izogne.

Ocena učinka predlagane uredbe kaže, da je mogoče pričakovati ohranitev ravni varnosti izpostavljenih udeležencev v cestnem prometu ali celo njeno zvišanje v primerjavi s tisto, ki jo zagotavljajo zahteve faze II obstoječe direktive.

[1] UL L 321, 6.12.2003, str. 15.

[2] Sporočilo Komisije Evropskemu parlamentu in Svetu – konkurenčen ureditveni okvir za avtomobilsko industrijo v 21. stoletju – Odziv Komisije na končno poročilo skupine na visoki ravni CARS 21 – {SEC(2007)77} {SEC(2007)78}.